CELEX: 32015R2013
Language: lv
Date: 2015-11-11 00:00:00
Title: Komisijas Īstenošanas regula (ES) 2015/2013 (2015. gada 11. novembris), ar ko nosaka īstenošanas tehniskos standartus attiecībā uz standartnovirzēm saistībā ar veselības apdrošināšanas riska izlīdzināšanas sistēmām saskaņā ar Eiropas Parlamenta un Padomes Direktīvu 2009/138/EK (Dokuments attiecas uz EEZ)

12.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 295/9
            
         KOMISIJAS ĪSTENOŠANAS REGULA (ES) 2015/2013
   (2015. gada 11. novembris),
   ar ko nosaka īstenošanas tehniskos standartus attiecībā uz standartnovirzēm saistībā ar veselības apdrošināšanas riska izlīdzināšanas sistēmām saskaņā ar Eiropas Parlamenta un Padomes Direktīvu 2009/138/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (1) un jo īpaši tās 109.a panta 4. punkta trešo daļu,
   tā kā:
   
               (1)
            
            
               Nolūkā aprēķināt standarta formulas veselības apdrošināšanas parakstīšanas riska moduli maksātspējas kapitāla prasības segšanai, būtu jānosaka standartnovirzes prēmijas un rezerves riskam attiecībā uz konkrētiem valstu normatīvajiem aktiem, kuri pieļauj veselības riska atlīdzību prasību maksājumu sadalījumu starp apdrošināšanas un pārapdrošināšanas sabiedrībām.
            
         
               (2)
            
            
               Šādas standartnovirzes būtu jānosaka tikai attiecībā uz Zorgverzekeringswet (Veselības aprūpes apdrošināšanas akts), kas sniedz obligāto pamata veselības apdrošināšanu (basisverzekering) Nīderlandē (turpmāk “veselības riska izlīdzināšanas sistēma Nīderlandē”). Saskaņā ar Eiropas Apdrošināšanas un aroda pensiju iestādes veikto apsekojumu veselības riska izlīdzināšanas sistēma Nīderlandē ir vienīgā šāda veida sistēma Savienībā, kas atbilst Direktīvas 2009/138/EK 109.a panta 4. un 5. punkta kritērijiem.
            
         
               (3)
            
            
               Šajā regulā ietvertā standartnovirze ir noteikta, ņemot vērā aprēķinus, ko sniegusi banka De Nederlandsche Bank.
            
         
               (4)
            
            
               Šī regula ir balstīta uz īstenošanas tehnisko standartu projektu, ko Komisijai iesniegusi Eiropas Apdrošināšanas un aroda pensiju iestāde.
            
         
               (5)
            
            
               Eiropas Apdrošināšanas un aroda pensiju iestāde ir veikusi atklātas sabiedriskās apspriešanas par īstenošanas tehnisko standartu projektu, kas ir šīs regulas pamatā, izvērtējusi potenciālās saistītās izmaksas un ieguvumus un pieprasījusi saskaņā ar Eiropas Parlamenta un Padomes Regulas (ES) Nr. 1094/2010 (2) 37. pantu izveidotās Apdrošināšanas nozares ieinteresēto personu grupas atzinumu,
            
         IR PIEŅĒMUSI ŠO REGULU.
   1. pants
   Standartnovirzes
   Attiecībā uz medicīnisko izdevumu apdrošināšanu un proporcionālu pārapdrošināšanu, kam piemēro veselības riska izlīdzināšanas sistēmu Nīderlandē, apdrošināšanas un pārapdrošināšanas uzņēmumi veselības apdrošināšanas parakstīšanas riska moduļa aprēķinā izmanto šādas standartnovirzes:
   
               a)
            
            
               2,7 % NSLT veselības apdrošināšanas prēmijas riskam;
            
         
               b)
            
            
               5 % NSLT veselības apdrošināšanas rezerves riskam.
            
         2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 335, 17.12.2009., 1. lpp.
   
   
      (2)  Eiropas Parlamenta un Padomes 2010. gada 24. novembra Regula (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestāde), groza Lēmumu Nr. 716/2009/EK un atceļ Komisijas Lēmumu 2009/79/EK (OV L 331, 15.12.2010., 48. lpp.).